**ŠAKIŲ KRAŠTO VIETOS VEIKLOS GRUPĖS VALDYBOS POSĖDŽIO PROTOKOLAS**

2019 m. balandžio 18 d. VVG-VALD-2019-4

 **Valdybos posėdis įvyko 2019 m. balandžio 18 d. 13 val.**

Posėdžio pirmininkė – Raminta Jakelaitienė

Posėdžio sekretorė – Grinutė Šnirpūnienė

Dalyvauja valdybos nariai: Raminta Jakelaitienė, Daiva Puidokienė, Aurimas Staugaitis, Aurelija Maskvytienė, Arvydas Babušis, Tautvydas Šukys, Vilma Greičienė, Egidija Grigaitienė, Juozas Dainelis. Kvorumas yra (iš 13 dalyvauja 9), valdybos sprendimai teisėti. Visi valdybos nariai laiku ir tinkamai informuoti apie valdybos posėdį. Tvirtinimo faktas pridedamas iš Šakių krašto VVG e. p.(Priedas Nr.1)

**DARBOTVARKĖ:**

1.    Dėl Šakių krašto vietos veiklos grupės 2018 m. veiklos ataskaitos ir finansinės atskaitomybės svarstymo;

2.    Dėl visuotinio narių susirinkimo sušaukimo. Preliminarios susirinkimo darbotvarkės aptarimo;

3.    Dėl 2016-2023 Vietos Plėtros Strategijos įgyvendinimo aptarimo, III kvietimo teikti vietos projektus rezultatų pristatymo;

4.    Dėl nuotolinio darbo organizavimo aptarimo;

5.    Dėl pirmininkės – administracijos vadovės kreipimosi;

6.    Kiti klausimai (dėl komandiruotės į Estiją, Atėnus).

**1.SVARSTYTA** Dėl Šakių krašto vietos veiklos grupės 2018 m. veiklos ataskaitos ir finansinės atskaitomybės svarstymo.

 G.Šnirpūnienė, viešųjų ryšių specialistė, supažindino su vietos veiklos grupės 2018 m.veiklos rezultatais. Šakių krašto vietos veiklos grupė, 2018 m. gruodžio 31 d. duomenimis, vienija 64 narius: pilietinės visuomenės sektorius ‒ 41, verslo sektorius ‒ 18, vietos valdžios sektorius ‒ 3, fiziniai asmenys ‒ 2. 2018 m. narių skaičius nesikeitė.

Posėdžio metu analizuota projektinė veikla. Paskelbti 2 kvietimai teikti vietos projektus. Jiems skirta 774 043,05 Eur suma. Kvietimų rezultatai tokie: gauti vietos projektai ‒ 20 (302 69,94 Eur); įvertinti vietos projektai ‒ 20 ( 271 736,30Eur); patvirtinti vietos projektai ‒11 (82 405,00 Eur); pasirašytos vietos projektų vykdymo sutartys ‒ 11 ( 82 405,00 Eur); įgyvendinami vietos projektai ‒ 11 (82 405,00 Eur). Nacionalinė mokėjimo agentūra prie Žemės ūkio ministerijos (toliau NMA), išnagrinėjusi paraiškas gauti paramą pagal Šakių krašto vietos veiklos grupės (toliau – VVG) vietos plėtros strategijos priemones, skyrė finansavimą šiems projektams: **priemonė „Vietos projektų pareiškėjų ir vykdytojų mokymas ir įgūdžių įsigijimas“:**

1. Voniškių kaimo bendruomenės centro projektui „Voniškių bendruomenės kelias verslumo link“ ‒ 10 000,00 Eur parama; 2. VšĮ Šakių verslo informacijos centro projektui „Mokomės kurti inovatyvias ir tvarias darbo vietas“ ‒ 10 000,00 Eur parama; 3. Kriūkų bendruomenės centrui „ Inovatyvios ir darnios Kriūkų bendruomenės kūrimas“ ‒ 10 000,00 Eur parama.

 **Priemonė „Bendruomeninio verslumo ugdymas ir jaunimo įtraukimas į vietos bendruomenės veiklą“:**

Briedžių bendruomenės centro projektui “Kūrybinė stovykla Briedžių krašto jaunimui ir vietos gyventojams“ ‒ 10 000,00 Eur parama; 2. Šakių jaunimo sąjungos „Apskritas stalas“ projekto „Verslumo ir bendruomeniškumo Santaka“‒10 000,00 Eur parama.

 **Priemonė ,,Vietos bendruomenių aktyvinimas ir telkimas per Zanavykų krašto kultūros savitumo išsaugojimą ir tradicijų tęstinumą“:**

 1. Lekėčių bendruomenės moterų klubo projektui „Lekėčių krašto lankytini objektai ir produktai“ ‒ 8 000, 00 Eur parama; 2. Degutinės kaimo bendruomenės centro projektui „Degutinės kaimo kultūros savitumo išsaugojimas ir tradicijų tęstinumas“‒ 2674,00 Eur parama; 3. Bliuviškių bendruomenės centro projektui „Bliuviškių kaimo savitumo išsaugojimas“‒2480,00 Eur parama; 4. Lepšių kaimo kraštiečių bendruomenės projektui „Čia gimėm, čia augom“ – 10 000,00 Eur parama;5.Griškabūdžio bendruomenės centro projektui „Griškabūdžio miestelio kultūros savitumo išsaugojimas“ – 1984,00 Eur parama; 6. „Naumiestiečių Sambūrio“ projektui „Širvintos taku“ ‒ 7840,00 Eur parama.

 Susirinkimo dalyviams pristatyti VVG teritorijos gyventojų aktyvinimo veiksmai, atlikti 2018 metais: Penki informaciniai renginiai Šakių rajono kaimiškose seniūnijose (2018-01-30 – 2018-09-12): Slavikų, Sudargo, Kudirkos Naumiesčio, Sintautų, Gelgaudiškio. Renginių tikslas – Šakių rajono VPS prioritetų ir priemonių pristatymas ir jų detalus išaiškinimas potencialiems vietos projektų rengėjams ir vykdytojams; Septyni informaciniai projektinių idėjų generavimo seminarai vietos bendruomenėms, kitoms NVO, gyventojams, ūkininkams ir vietos verslininkams;
 Balandžio 13 d. buvo suburti bendruomeniečiai aktyvinimo renginiui „Bendruomeninio verslumo ugdymo patirtis Šakių krašto vietos veiklos grupės 2016-2023 metų VPS įgyvendinimui“. Jo metu suoganizuota išvyka į Kaišiadorių VVG; Rugpjūčio 13 d. vyko mokymai verslo atstovams „Verslo planų rengimas“; Kovo 14 d. Šakių krašto VVG pirmininkė dalyvavo verslo pusryčiuose, kuriuose su verslo atstovais aptarė strategijos prioritetus, priemones bei galimybes teikti projektus;
Be to nuolast vyko gerosios praktikos sklaida ir vietovės įvaizdžio gerinimas, skelbiant straipsnius apie įgyvendintų verslo ir bendruomeninių projektų gerąją patirtį internetinėje svetainėje [www.sakiuvvg.lt](http://www.sakiuvvg.lt).;Vyko vietos projektų teikėjų individualios konsultacijos telefonu;
Nuolat vyko metodinės priemonės ‒ lankstinukų kiekvienai Strategijos priemonei paruošimas ir pateikimas NVO, verslo bei visuomenės atstovams; Buvo suorganizuoti 3 Marijampolės apskrities VVG grupių administracijos atstovų susitikimai (kovo 15 d., liepos 20 d., spalio 17 d.);
2018 m. įvyko 8 valdybos posėdžiai ir 3 visuotiniai vietos veiklos grupės susirinkimai. Su valdybos posėdžių ir visuotinių susirinkimų protokolais galima susipažinti Šakių krašto VVG svetainėje [www.sakiuvvg.lt](http://www.sakiuvvg.lt); Šakių krašto vietos veiklos grupė Strategijos įgyvendinimo klausimais konsultavosi su Nacionaline mokėjimo agentūra, Žemės ūkio ministerija ir kitomis Lietuvos vietos veiklos grupėmis.

 Alina Baltrušaitienė,VPS finansininkė, pateikė Šakių krašto vietos veiklos grupės finansinę ataskaitą. Pranešėja patikslino, kad finansinės atsiskaitomybės dokumentai buvo išsiuntinėti vietos veiklos grupės valdybos nariams. Visi turėjo galimybę susipažinti su finansiniais dokumentais. Finansininkė paanalizavo 2018m. balansą, aiškinamąjį raštą bei veiklos rezultatų ataskaitą prie 2018 m. balanso. Pateikė materialiojo ir nematerialiojo ilgalaikio turto, atsargų, finansavimo, sąnaudų apskaitos rezultatus. 2018 m. Šakių krašto vietos veiklos grupės finansinės atskaitomybės ataskaita pridedama (Priedas Nr.2).

**NUTARTA** (balsavo „ už“- 9; „ prieš“- nėra; „susilaikė“ – nėra) Tvirtinti ir teikti visuotiniam susirinkimui 2018 m. Šakių krašto vietos veiklos grupės veiklos ir finansinės atskaitomybės ataskaitas.

**2.SVARSTYTA**   Dėl visuotinio narių susirinkimo sušaukimo. Preliminarios susirinkimo darbotvarkės aptarimo.

Raminta Jakelaitienė, Šakių krašto vietos veiklos grupės pirmininkė, pasiūlė susirinkimą organizuoti balandžio 30 d. Neįvykus pirmajam Šakių krašto vietos veiklos grupės eiliniam visuotiniam narių susirinkimui, pakartotinĮ eilinĮ visuotinį susirinkimą sušaukti 2019 m. gegužės 28 d. (antradienį) 16 val. Šakių rajono savivaldybės administracijos salėje (Bažnyčios g. 4, Šakiai).

Pirmininkė pasiūlė susirinkimo darbotvarkę: 2018 m. Šakių krašto vietos veiklos grupės veiklos ataskaitos svarstymas ir tvirtinimas; 2018 m. Šakių krašto vietos veiklos grupės finansinės atskaitomybės svarstymas ir tvirtinimas; Valdybos narių rinkimas; Kiti klausimai.

Visuotinio susirinkimo laikas ir darbotvarkė patvirtinti bendru sutarimu.

**3. SVARSTYTA**     Dėl 2016-2023 Vietos Plėtros Strategijos įgyvendinimo aptarimo, III kvietimo teikti vietos projektus rezultatų pristatymo.

Jurgita Savickienė, VPS administravimo vadovė, pateikė valdybos nariams III kvietimo paraiškų suvestinę. Joje pateikta išsami informacija apie surinktas 12 paraiškų ( priemonių pavadinimai projektų pavadinimai, prašomos paramos sumos).

Nutarimų šiuo klausimu nepriimta.

**4.SVARSTYTA**.    Dėl nuotolinio darbo organizavimo aptarimo.

Raminta Jakelaitienė, Šakių krašto vietos veiklos grupės pirmininkė, perskaitė VPS administravimo vadovės Jurgitos Savickienės prašymą, kuriame minėta darbuotoja nori dalį savo darbo laiko dirbti nuotoliniu būdu. Nuotolinis darbas yra darbo organizavimo forma arba darbo atlikimo būdas, kai darbuotojas jam priskirtas darbo funkcijas ar jų dalį visą arba dalį darbo laiko su darbdaviu suderinta tvarka reguliariai atlieka nuotoliniu būdu, tai yra sulygtoje darbo sutarties šalims priimtinoje kitoje, negu darbovietė yra, vietoje, taip pat ir naudodamas informacines technologijas.

Pirmininkė neprieštaravo dėl Jurgitos Savickienės darbo nuotoliniu būdu.

Egidija Grigaitienė pasiūlė sudaryti ir pasitvirtinti Šakių krašto vietos veiklos grupės nuotolinio darbo tvarką ir pagal ją organizuoti darbą.

Pirmininkė pavedė Jurgitai Savickienei sudaryti ir teikti tvirtinti Šakių krašto vietos veiklos grupės nuotolinio darbo tvarką.

**5.SVARSTYTA**  Dėl pirmininkės – administracijos vadovės kreipimosi.(Priedas Nr.3)

**6.SVARSTYTA**  Kiti klausimai (dėl komandiruotės į Estiją, Atėnus).

Pirmininkė supažindino su galimybe komandiruoti valdybos narius į Estiją ir Graikiją. Komandiruotė į Graikiją bus birželio mėn. pirmoje pusėje. Graikai supažindins su savo VVG veikla ir įgyvendintais projektais, vizito tikslas - gerosios patirties sklaida. Vizitas į Salaminos savivaldybę. Susitikimas su LAG Attica Islands Network pirmininku p. Marinis Beretsos. VVG Attica strategijos pristatymas, įgyvendinant CLLD / LEADER 2014-2020 programą “Kultūra ir aplinka”. Susitikimas su pirmininku p. Nikolaos –Ioanis Margaritis. Partnerystės programos „AGRO – KALATHI TINKLAS“, skirtos kolektyvinio verslumo žemės ūkio produktų sektoriuje skatinimui pristatymas. Sterea Ellada regiono vieno svarbiausių projektų „Oidipo kultūros kelias“ skirto kultūrinių erdvių naudojimui, turizmo stiprinimui ir verslumo skatinimui Centrinėje Graikijoje pristatymas. Deleguojami 4 atstovai į tarptautinę konferenciją.

Sekretorė Grinutė Šnirpūnienė

ŠAKIŲ KRAŠTO VIETOS VEIKLOS GRUPĖS VALDYBOS POSĖDŽIO DALYVIŲ SĄRAŠAS

|  |  |  |
| --- | --- | --- |
| Eil. Nr. | Vardas Pavardė | Atstovaujamas sektorius |
| 1 | Raminta Jakelaitienė | Valdžios  |
| 2 |  Daiva Puidokienė | Pilietinė visuomenė |
| 3 | Aurimas Staugaitis | Pilietinė visuomenė |
| 4 | Aurelija Maskvytienė | Verslas |
| 5 | Arvydas Babušis | Pilietinė visuomenė |
| 6 | Tautvydas Šukys | Valdžios |
| 7 | Vilma Greičienė | Pilietinė visuomenė |
| 8 | Egidija Grigaitienė | Valdžios |
| 9. | Juozas Dainelis | Verslas |

Sekretorė Grinutė Šnirpūnienė